Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 333

(49) A csoportmentesítési rendelet 4. cikkének b) pontjában foglalt különösen súlyos korlátozás olyan megállapodásokkal vagy összehangolt magatartásokkal foglalkozik, amelyeknek közvetett vagy közvetlen célja a vevõ eladásainak korlátozása, ha ezek a korlátozások arra a területre, illetve azokra a vásárlókra vonatkoznak, ahol, illetve akiknek a vevõ eladhatja a szerzõdés szerinti árukat vagy szolgáltatásokat. A különösen súlyos korlátozás a területi vagy vásárlók szerinti piacfelosztásra vonatkozik. Ez lehet közvetlen kötelezettségek eredménye, például kötelezettségvállalás arra, hogy forgalmazó bizonyos vásárlók vagy bizonyos területeken jelentkezõ vásárlók részére nem végez értékesítést, vagy olyan kötelezettség, hogy az ilyen vásárlóktól kapott megrendeléseket más forgalmazókhoz továbbítja. Közvetett intézkedések is járhatnak ezzel az eredménnyel, ha a forgalmazót arra kívánják késztetni, hogy ilyen vásárlókat ne szolgáljon ki, ilyen például a jutalékok vagy engedmények csökkentése, a szállítás visszautasítása, a szállított mennyiség mérséklése, illetve a szállított mennyiségnek a meghatározott területen vagy fogyasztói körben jelentkezõ kereslethez történõ igazítása, a szerzõdés felmondásával való fenyegetés vagy a kötelezés a nyereség átutalására. Az is járhat továbbá ilyen eredménnyel, ha a szállító nem nyújt az egész közösségre kiterjedõ garanciális szolgáltatást, amellett, hogy az összes forgalmazó köteles garanciális szolgáltatás nyújtására és ezt a szolgáltatást részükre a szállító téríti meg még az olyan áruk esetében is, amelyet egy másik forgalmazó értékesített az õ területükön. Az ilyen magatartások esetében még valószínûbb, hogy azok a vevõ eladásait korlátozónak minõsülnek, ha a szállító egy nyomonkövetési rendszer mûködtetésével együtt alkalmazza õket abból a célból, hogy megbizonyosodjon az eladott áruk tényleges rendeltetési helyérõl, például megkülönböztetõ címkék vagy gyári számok használatával. Az összes forgalmazóra kiterjedõ olyan tilalom azonban, amely kizárja a meghatározott végsõ felhasználók számára történõ értékesítést, nem minõsül különösen súlyos korlátozásnak, ha ennek objektív indoka van az adott termék tekintetében; például biztonsági és egészségügyi okból hozott általános tilalom arra nézve, hogy veszélyes anyagokat bizonyos vásárlók részére eladjanak. Ez azt is magában foglalja, hogy maga a szállító sem szolgálhatja ki ezeket a vásárlókat. A viszonteladó azon kötelessége, hogy feltüntesse üzletében a szállító márkanevét, nem minõsül különösen súlyos korlátozásnak. 18 Lásd például a Bizottság 91/562/EGK határozatát a IV/32.737 sz. ügyben — Eirpage, HL L 306. szám, 1991. 11. 07., 22. o., különösen a

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes